<classify> Msemaji Mkuu wa Serikali ya Tanzania Dk Hassan Abbas amesema kama kuna wakati ambao mtu anapaswa kujivunia kuidai Serikali ni sasa.Amewaeleza waandishi wa habari jijini Dar es Salaam kuwa kuidai Serikali ya sasa kunalipa kwa sababu inalipa madeni.Dk Abbas amesema, Serikali ya Awamu ya Tano ilikuta madeni mengi, mengine imeyatengeneza lakini sasa inayalipa baada ya uhakiki.Hata vyombo vya habari wengine wameniletea wanadai madeni, wengine tumeyahakiki deni unakuta linaenda karibia ziro. Kwa hiyo Serikali hii ni makini huji tu na karatasi unadai unalipwa kwa hiyo haya madeni tunayahakiki na tukihakiki tunalipa amesema.Kwa mujibu wa Dk Abbas kati ya Julai hadi sasa Serikali imelipa deni la sh bilioni 85.72- kwa watu waliokuwa wanaidai Serikali.Kati ya hizo bilioni 50- zimekwenda kulipa madeni kwenye mifuko ya jamii kwa ajili ya wafanyakazi ambao wana malimbikizo ya pensheni ya huko nyuma, tumelipa lakini kuna bilioni 22- zimekwenda kwa madai ya watumishi wa ummaamesema.Dk Abbas amesema, sh bilioni 22- zitawahusu wastaafu 3,019 wanaohitaji kulipwa kiinua mgongo na watumishi 1, 435 waliokuwa na madai mbalimbali wakiwemo waliokuwa wamepandishwa madaraja lakini mishahara ikachelewa kwa miezi kadhaa na walioajiriwa bila kulipwa mishahara.Lakini kuna bilioni 10- inaenda kwa watoa huduma mbalimbali na kuna bilioni mbili kwa wahandisi washauri kwenye miradi mbalimbali...Serikali ya Dk John Pombe Magufuli iliposema Hapa Kazi Tu inawezekana wengi wetu hatukuelewa, machache tuliyoyaona leo ni sehemu ya utekelezaji wa falsafa ya hapa kazi na kazi kubwa inaendeleaamesema.  <topic>: KITAIFA 